cyanic-selkie/wikianc huggingface dataset:
Ås kirke (Vestre Toten)
Byggverket er i stein og har 500 plasser. Nyromansk stil. Nåværende kirke er den 4. kirke på samme sted. Den første kirken var en stavkirke. Tidligere tømmerkorskirke fra 1789 brant i 1915 etter lynnedslag i spiret. Store deler av innredningen, f.eks. kirkebenker, altertavle, m.m., ble reddet ut av bygdefolket før kirka brant helt ned. Altertavle og prekestol er fra 1600-tallet og ble laget av daværende sokneprest for Toten Knut Sevaldsen Bang.
En av landets få og best bevarte kirkestaller står nedenfor kirka. Det var opprinnelig tre kirkestaller ved Aas kirke, men to har blitt revet etter at bilen kom og det ble mindre vanlig og kjøre med hest når en skulle til kirken.
Soknepresten i Aas bor på prestegården Kallerud i nærheten av kirka.
Det gamle kommunelokalet for Vestre Toten kommune ligger like nedenfor kirka. I dag ligger kommuneadministrasjonen på Raufoss.
Spenning (mekanikk)
Spenning hører til fasthetslæren, og blir definert som kraft per arealenhet. Generelt blir formelen for spenning uttrykt ved:
SI-enheten til spenning er pascal (Pa), som tilsvarer 1 N/m2.
Spenning mellom legemer
Et fysisk legeme er bygd opp fra elementærpartikkelnivå til hva vi kan observere med det blotte øyet. Mellom partikler på samme nivå finnes det forskjeller i ladning som gjør at disse henger sammen til en større enhet. Et atom blir holdt sammen fordi elektronet er negativt ladet og protonet er positivt ladet. Det er en elektrisk spenning imellom. Et metall henger sammen til et større legeme fordi hvert metallion har en side som er relativt mer positivt ladet og en annen som er relativt mer negativ. Oksygen- og hydrogenatomer henger sammen til et vannmolekyl (H2O) blant annet på grunn av spenning. Vann har en ytre hinne fordi vi har spenning i form av frastøtning.
Det som opptrer for øyet som ett legeme er altså flere fysiske legemer som er holdt sammen med spenninger. Spenning er ladning som utøver kraft ved tiltrekning (eller frastøtning). Når ladningsforskjeller er utjevnet opphører spenningen. Om avstanden blir for stor vil ikke spenningen være målbar lenger.
Spenninger som ligger på molekylærnivå vil i denne sammenhengen ikke kunne flytte elektroner, og det oppstår dermed ingen strøm. De vil derimot trekke/støte på andre molekyler.
I mekanikken refereres det ofte til indre spenninger. Når et større legeme blir utsatt for en gitt ytre påvirkning (temperaturendring, mekanisk kraft) vil de mindre bestanddelene bli forskjøvet ut av sin opprinnelige posisjon i likevekt. I den nye posisjonen vil bestanddelene være i ubalanse såfremt de er så nær hverandre at forskjellene i ladning og potensiell energi utøver krefter seg imellom. Selve denne ubalansen forsøker å tvinge partiklene tilbake i sin opprinnelige posisjon i likevekt. Vi har da en elastisk deformasjon med indre spenninger. Blir forskyvningen så stor at bestanddelene finner en ny posisjon i likevekt uten ytre påkjenning (men fremdeles er i spenningsforhold til hverandre) er deformasjonen plastisk. Når spenningsforholdet opphører mellom bestanddelene har vi brudd i legemet.
Mekanisk spenning følger Newtons bevegelseslover og dermed resulterer en ytre påført kraft i tilsvarende indre motvirkende spenning, om deformasjonen er fullstendig elastisk. Dette uttrykkes:
, hvor \sigma\,\! (sigma)
Det er verdt å legge merke til at trykk hovedsakelig gjelder fluider (gass, væske) mens spenning omhandler faste stoffer. Trykk og spenning er stoffenes reaksjon på ytre krefter, som resulterer i en indre endring. Noe feilaktig brukes uttrykk i dagligtale som å ta opp krefter, men egentlig blir kreftene fordelt i stoffet og videreført. Om krefter blir tatt opp resulterer de enten i varig deformasjon eller i varme.
The Baggage Smasher
The Baggage Smasher er en amerikansk stumfilm fra 1914.
Litteraturåret 1902
Fødsler
for kommunistene 1944–1946 ||align=center| ||align=center| ||
Anne Beate Maurseth
Anne Beate Maurseth (født 23. mai 1972) er en norsk litteraturviter som særlig har forsket på opplysningstiden og fransk litteratur. Hun er førsteamanuensis i fransk og komparativ litteratur ved University of California, Santa Barbara.
I 2003 tok hun doktorgraden på en avhandling om Denis Diderot. I 2005 utgav hun Opplysningens sjonglør som var den første biografi om Diderot på norsk For serien Cappelens upopulære skrifter har hun oversatt og skrevet etterord til Sanselighetens politikk av Jacques Rancière
Heteraspis
Heteraspis er en slekt av biller som tilhører familiegruppen bladbiller (Chrysomelidae).
Utseende
Stort sett middelsstore bladbiller, mørke med metallisk glans. Antennene er tynne og litt sgatakkede, beina nokså lange. Pronotum er betydelig smalere enn dekkvingene.
Levevis
Både larvene og de voksne (imago) er planteetere. I alle fall én av artene kan gjøre skade ved å gnage på bladene av vinranker.
Utbredelse
Slekten er utbredt i varme områder av den Gamle verden.
Aust-Agder Høyre
Aust-Agder Høyre var partiet Høyres fylkesorganisasjon i Aust-Agder.
«Grunnlovsvennenes fellesforening for Nedenes amt» ble opprettet allerede høsten 1882, før det fantes lokale grunnlovsforeninger (høyreforeninger). Det ble begynnelsen på et intensivt organisasjonsarbeid, som førte til ni grunnlovsforeninger, som 21. november 1883 fikk en ny amtsforening som overbygning.
Byene (kjøpstedene) og landdistriktene utgjorde frem til 1953 egne valgkretser (se Kjøpstedene i Telemark og Aust-Agder fylker). Høyreforeningene i Arendal, Grimstad og Risør ble så tilsluttet Aust-Agder Høyre.
Aust- og Vest-Agder Høyre ble 3. februar 2018, i forbindelse med fylkessammenslåingen, slått sammen til Agder Høyre.
Ledere 1953–2018
Ledere etter at byforeningene ble tilsluttet fylkesforeningen:
Stortingsrepresentanter
Innvalgt for Høyre fra Aust-Agder stortingsvalgkrets (etablert ved stortingsvalget 1953):
Gretta Taslakian
Gretta Taslakian (født 16. august 1985 i Ghadir i Libanon) er en libanesisk friidrettsutøver, som konkurrerer i sprintløp. Hun representerte Libanon under Sommer-OL 2008, der hun ble utslått i de innledende rundene.
Huang Wenhui
Huang Wenhui eller  Wang Wenhui  (født 1971 i Macao) er en kinesisk dikter i den tidligere portugisiske kolonien Macao, fra 1999 del av Folkerepublikken Kina.
Indias stjerneorden
Indias stjerneorden (engelsk: The Most Exalted Order of the Star of India) var en britisk-indisk orden. Den ble innstiftet 23. februar 1861 av dronning Victoria til belønning av fortjenester i India og for lojalitet utvist av indiske fyrster. Opprinnelig hadde ordenen én klasse, i 1866 utvidet til tre. Ordenen ble tildelt indere og briter med tilknytning til India. Den britiske monarken var ordensherre for Indias stjerneorden, mens visekongen og generalguvernøren av India var ordenens stormester. I det britiske ordensvesen rangerte Indias stjerneorden bak Badets orden, men foran Sankt Mikaels og Sankt Georgs orden.
Ordenen er ikke tildelt siden Indias uavhengighet i 1947. Siden 1947 har også postene som ordenens stormester og ordenssekretær stått tomme. Den siste stormester var Louis Mountbatten. Indias stjerneorden er likevel formelt sett ikke opphevet, men må anses å være hvilende. Den siste britiske ordensinnehaver døde i 1999. Det siste indiske medlem av ordenen, Tej Singh Prabhakar Bahadur, maharaja av Alwar, døde 15. februar 2009.
Inndeling
Ved innstiftelsen i 1861 hadde Indias stjerneorden én klasse, ridder. Ordenen ble i 1866 reorganisert og var deretter inndelt i tre grader:
Insignier
Ordenstegnet for Indias stjerneorden var fra starten av en femtagget stjerne av et større antall diamanter satt på en skive av gull og omgitt av et blåemaljert bånd med ordenens motto: «HEAVEN'S LIGHT OUR GUIDE». Dette var igjen plassert på en større gullstjerne med 26 lange og 26 korte stråler stråler. Ordenstegnets kostbare utførelse var en nødvendighet for å heve ordenens anseelse, særlig hos de fyrstelige mottagere.
Ordenskjedet besto av ledd lotusblomster, krysslagte palmer, samt hvite og røde roser. Midtleddet besto av en keiserlig britisk krone. Et særlig tegn var opphengt i kjedet. Dette var ovalt og bar på rød bunn et portrett av dronning Victoria i kamé. Det hele var omgitt av en blå bord med ordenens motto i diamanter. Dette tegnet var opphengt i kjedets midtstykke i et ledd bestående av en femtagget, fasettert stjerne i sølv.
Ved innføringen av tre grader, ble det opprinnelige ordenstegnet gjort til ordenstegnet for storkommandører. Kommandører fikk da et tilsvarende ordenstegn, med stråler i sølv, som ordensstjerne. I tillegg bar kommandører tegnet med dronningens portrett i bånd om halsen. I mindre utgave var dette også ordenstegn for følgesvenner.
Ordensbåndet var lyst blått. Til ordenen hørte også en ordensdrakt, også denne lys blå. Ordenstegnet var her brodert på venstre skulder.
Insigniene ble til etter utkast av prins Albert, dronning Victorias gemal. Også ordenens navn og motto tilskrives prinsen, som var blant de aller første som ble utnevnt til ordenen, men som døde senere samme år som ordenen ble innstiftet.
Tildeling
Fra innstiftelsen i 1861 hadde ordenen én klasse begrenset til 26 medlemmer. De første medlemmene ble utnevnt fra innstiftelsesåret og til 1864. Halvdelen av medlemmene var indiske fyrster, de øvrige briter. Visekongen og generalguvernøren av India var, i kraft av å inneha embetet som ordenens stormester, første storkommandørridder. Graden ble beholdt etter at vedkommende fratrådte sitt embete.
Ved reorganiseringen i 1866 ble antallet storkommandørriddere begrenset til 25, der 15 skulle være indiske fyrster. Antallet kommandører ble satt til 50 og antallet følgesvenner til 100. Dette ble senere utvidet, sist gang i 1939. Antallet storkommandører var deretter satt til 46, hvorav 25 indiske fyrster, 106 kommandører og 237 følgesvenner.
Utenlandske borgere kunne også utnevnes til ordenen, som æresmedlemmer, og kom i tillegg til ordinære medlemmer. Indias stjerneorden ble særlig tildelt utenlandske konge- og fyrstelige som tilhørte andre religioner enn kristendommen. Kongene av Nepal og Bhutan ble utnevnt til ordenen, det samme ble emiren av Kuwait, beyen av Tunis og kongen av Libya.
Selv om Indias stjerneorden ikke var tiltenkt kvinner, ble det likevel foretatt fire utnevnelser av kvinner. Tre av disse var herskere av Bhopal, den fjerde den britiske dronning Mary.
De to øverste grader i Indias stjerneorden medførte adelskap og retten til å føre Sir foran navnet.
Ordenstegnet i flagg og heraldikk
Ordenstegnet for Indias stjerneorden ble til et symbol for Britisk India. I 1879 ble stjernen satt i blått britisk unionsflagg for å danne orlogsflagg for den indiske marinen. Ordenstjernen ble i 1885 passert i flagg for visekongen. I 1945 ble det skapt et uoffisielt nasjonalflagg for å representere India internasjonalt. Dette var et rødt britisk unionsflagg med ordensstjernen i flaggets frie ende. Flagget ble benyttet fram til Indias selvstendighet i 1947. Ordensstjernen fungerte også som riksvåpen for Britisk India.
One from the Heart (album)
One from the Heart er et musikkalbum av Tom Waits, utgitt i 1982 av Island. Platen består av filmmusikken til Francis Ford Coppolas film med det samme navnet. Platen ble innspilt i perioden oktober 1980 til september 1981. Filmmusikken ble Oscar-nominert.
Sporliste
Alle sanger skrevet av Tom Waits.
Gjerdesolhatt
Gjerdesolhatt (Rudbeckia laciniata), eller Kyss meg over gjerdet er en vakker høyvokst blomst i kurvplantefamilien.
Gjerdesolhatt er en gammel og populær staude som finnes i mange hager i Norge. Planten setter ikke store krav til voksested, men vil helst ha sol og noe å lene seg mot. Den kan bli over 2 meter høy og blomstene henger ofte over gjerder og rekkverk i gamle hager. Slik har den fått det morsomme navnet Kyss meg over gjerdet.
Gjerdesolhatt har sterkt delte blad og kraftig stengel med dypgule blomster, enten enkle eller fylte og den stammer opprinnelig fra Nord-Amerika. Blomsten trives best i jevnt fuktig og veldrenert jord. Gjerdesolhatt blomstrer mellom august og september. Enkelte steder i Sør-Norge har Gjerdesolhatten forvillet seg fra hager og blitt naturalisert.
Linné oppkalte Gjerdesolhattplanten etter Olof Rudbeck d.y. (1660–1740), som tok imot Linné da han kom til Uppsala som fattig student i 1728. Rudbeck ga ham både husrom og jobb som lærer for sine barn. Faren til Rudbeck hadde tidligere anlagt en stor hage ved huset og Linné fikk her øynene opp for blomster og botanikk. Dette var begynnelsen på Linnés karriere som botaniker og i dyp takknemlighet oppkalte Linné Gjerdesolhatten med det latinske navnet Rudbeckia, etter Olof Rudbeck.
Gjerdesolhatt er fin som snittblomst og kan også formeres ved deling om høsten.
Monaøyene
Monaøyene (russisk Острова Мона eller Островов Мона) er en gruppe av noen spredte, ubebodde øyer dekket av tundravegetasjon, i Karahavet 30 km nord for vestkysten av Tajmyrhalvøya i Russland. Havet omkring Monaøyene er dekket av pakkis det meste av året.
Kravkovøya (Остров Кравкова) er nest størst, omkring 3 km² i størrelse.
Den mindre Gerkulesøya (Остров Геркулес), midt i øygruppen, er oppkalt etter den forsvundne oppdageren Vladimir Rusanovs skip.
Andre øyer er Granitnyj (Остров Гранитный) og Krajnij (Остров Крайний).
Monaøyene ble opprinnelig navngitt av Fridtjof Nansen som Mohnøyene etter den norske meteorologen Henrik Mohn. Mohn bearbeidet og publiserte de meteorologiske observasjonene til flere av polarekspedisjonene, inkludert ferden med «Fram» 1893-1896.
«Mona» er en russisk genitivform som betyr «Mon sine øyer». Denne skrivemåten har festet seg, spesielt etter at tyskerne brukte «Mona Inseln», etter den russiske versjonen av navnet, under kampanjen i andre verdenskrig. Siden da har navnet «Monaøyene» holdt seg, og er skrevet inn i mange moderne kart og atlas. Skrivemåten «Mohnøyene» er forsvunnet.
Øygruppen er administrativt underlagt Krasnoyarsk kraj av Den russiske føderasjon. Siden mai 1993 inngår øyene også i Det store arktiske statlige naturreservatet, Russlands største naturreservat.
Historie
Det er sannsynlig at Vladimir Rusanov og hans mannskap forsvant i nærheten av Monaøyene. Det ble funnet vrakrester i 1934 på Gerkulesøya, en planke med innskriften "Gerkules 1913", ødelagte gamle sleder og rester av en ammunisjonseske. Andre rester ble funnet på Popova Chukchina, en øy i nærheten blant Kolosovykhøyene, under en ekspedisjon i 1937.
Under andre verdenskrig var det stor aktivitet omkring disse øyene. Den tyske marinens tunge krysser Admiral Scheer, destroyerne Friedrich Eckoldt, Erich Steinbrinck and Richard Beitzen, gikk inn i Karahavet sammen med undervannsbåtene U 601 og U 251 i august 1942, for å ødelegge så mange sovjetiske krigsskip som mulig. Tyskerne visste at mange sovjetiske skip hadde søkt tilflukt i Karahavet under beskyttelse av pakkisen der. Den store sjømilitære operasjonen gikk under navnet Unternehmen Wunderland.
Flukten fra Alcatraz
Flukten fra Alcatraz (originaltittel: Escape from Alcatraz) er en amerikansk drama-thriller fra 1979 regissert av Don Siegel. Filmen handler om tre fanger som utfører en spektakulær flukt fra den rømningssikre fangeøya Alcatraz. Filmen er basert på en virkelig hendelse fra 1962. Handlingen har hovedfokus på den ene av fangene, Frank Lee Morris, som i filmen spilles av Clint Eastwood. Andre sentrale roller spilles av Jack Thibeau, Fred Ward, Larry Hankin og Patrick McGoohan. Manuset er i stor grad basert på J. Campbell Bruces bok fra 1963.
Mange av scenene ble innspilt på Alcatraz.
Handling
Filmen handler om de eneste mennene som noen sinne har klart å flykte fra fengslet på øya Alcatraz. I løpet av 29 år fengselet var i drift var det bare en gruppe på tre menn som klarte å bryte seg ut av det tilsynelatende rømningssikre fengselet, der også Al Capone og «Birdman» Robert Stroud var fanger. Det er aldri blitt hørt noe fra mennene siden flukten og det er usikkert om hvorvidt de overlevde ferden inn til land. Ingen ble blitt funnet.
Filmens hovedfokus er på Frank Lee Morris, den slue bankraneren som planla den svært detaljerte flukten. Han sendes til Alcatraz etter å ha rømt fra et annet fengsel. Fengselsbestyreren møter ham med beskjeden: «Hvis du bryter samfunnets lover, havner du i fengsel. Hvis du bryter fengslets lover, havner du på Alcatraz. Velkommen til oss. Vi skaper ikke gode borgere, men gode fanger. Ingen har noen sinne rømt fra Alcatraz.». Frank nekter å la seg kue av det undertrykkende systemet som råder der og etter en tid får han med seg tre andre på en fluktplan. Den planlagte flukten må planlegges meget nøye siden fengselet regnes som rømningssikkert.
Popularitet og økonomi
Filmen ble en moderat kinosuksess i USA, hvor den innbragte 43 millioner dollar på kino. Den havnet på 15. plass over de mest innbringende kinofilmene i USA i 1979.
Produksjonskostnadene var på ca $8 millioner.
Anmelderne
VG og Dagsavisen gav den terningkast fem, mens Dagbladet gav den fire.
Nanjinguniversitetet
Nanjinguniversitetet (kinesisk: 南京大学 / 南京大學 Nánjīng Dàxué, kort 南大 Nándà) i Nanjing (Folkerepublikken Kina) er en av verdens eldste utdannelsesinstitusjoner.
Det er to måter å se på universitetets historie.
Det kan betraktes som en fortsettelse av et kinesisk akademi i Nanjing som spore sine røtter tilbake til år 258. Eller det kan betraktes som en arvtager av de første undervisningsinstitusjoner av vestlig modell som ble lagt til byen. I det siste tilfellet er forløperinstitusjonene Nanking University (1902), drevet av metodistkirken); Nanking Christian College (Disciples of Christ), og en presbyteriansk gutteskole kalt Presbyterian Academy. I 1910 ble disse skolene lagt kombinert til det som da ble kalt University of Nanking, og gjennom årene tilkom også andre protestantiske kirkelige institusjoner som beriket forskjellige aspekter ved universitetets virke.
Nanjinguniversitetet gjelder som fødestedet for moderne vitenskap i Kina, og har spilt en ledende rolle på en rekke områder. Blant annet var der her man begynte med felles undervisning for kvinner og menn, og innførte studentsentrerte metoder i stedet for den tradisjonelle frontalundervisning.
En rekke andre høyere utdannelsinstitusjoner ble slått sammen med universitetet etter kommunistenes seier over Kuomintang i 1949. Blant dem var et annet universitet som ofte også omtales som Nanjinguniversitetet – nemlig University of Nanjing, fra 1888. Alt etter hvilket perspektiv man anlegger kan man si at det er dette universitetet som er den eldste bestanddel av dagens universitet som et moderne universitet. Blant universitetes mest kjente elever er den tidligere kinesiske president Jiang Zemin.
Nándà regnes som ett av Kinas toppuniversiteter.
Kongedømmet Ndongo
Kongedømmet Ndongo var et bantu-rike som lå i området vest for dagens Angola. Sentrum i kongedømmet lå på 1500- og 1600-tallet mellom elvene Kwanza og Lukala, øst for Luanda, som ble portugisisk havneby i det 16. århundre. Ndongo ble en uavhengig stat etter en krig mot Kongoriket i 1556. Før den tid var Ndongo en av Kongorikets mektigste vasallstater. Kongen av Ndongo hadde tittelen Ngola (også Ngola a Kiluanji). Dette navnet inngikk senere i staten Angolas navn.
Krig og motstand mot Portugal
Njinga kom til makten I Ndongo rundt år 1624, da hennes bror, kongen Mbande a ngola, døde under mystiske omstendigheter. Landet var da i en alvorlig krise, utløst i 1618 av et vellykket portugisisk fremstøt ledet av hærføreren Louis Mendes De Vasconcellos. I prosessen ble den kongelige residensen erobret, og mange Ndongo-ledere og -høvdinger ble henrettet. En etterfølgende tørke og hungersnød svekket landet ytterligere.
På grunn av at Ndongo var blitt svekket etter krigene mot portugiserne og imbangalaene, forsøkte Njinga – i det minste midlertidig – å få til en avtale med portugiserne. Før broren døde, hadde hun gått over til katolisismen og latt seg døpe i Luanda. Nå tillot hun at misjonærer og slavehandlere skulle få tilgang til Ndongo. Da en ny portugisisk guvernør ankom, forverret forholdet seg mellom Ndongo og portugiserne. Etter at Ndongo ga beskyttelse til slaver som var rømt fra portugisiske plantasjer, lyktes portugiserne i å jage Njinga på flukt østover i 1629 og erstatte henne med en hersker, uten makt og mektige allierte, som var gunstigere for dem.
Slaveri og nedgang
Situasjonen i Ndongo forverret seg med den økende innflytelsen fra Portugal. Befolkningstallet falt som følge av slavehandelen. Det er anslått at rundt 10 000 slaver i året ble sendt fra Ndongo-området til kolonier i Amerika. Naboriket til Ndongo, Matamba, hadde også en rolle i denne handelen. De støttet Portugal i slavehandelen og ble styrt av dronning Njinga, som hadde flyktet fra Ndongo, men fremdeles hevdet krav til landets trone.
I 1671, etter år med motstand, Ble Ndongo innlemmet I kolonien Angola, etter nok et felttog fra portugiserne.
Neoachryson
Neoachryson er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, avlang, brunrød trebukk. Antennene er tynne og noe kortere enn kroppen. Pronotum er tønneformet, dekkvingene jevnbrede, beina nokså spinkle.
By’n vi bor i – all de fine sangan
By'n vi bor i – all de fine sangan er et konsertalbum med trønderrockbandet D.D.E.. Albumet ble utgitt 27. oktober 2014 og inneholder låter som bandet i flere år har savnet å spille foran sitt publikum og bød i vinteren 2014 på noen kulturhuskonserter hvor formatet By'n vi bor i – all de fine sangan ble prøvd ut med låter som Siste buss har gått, Gata mi, Folkevogn Kabriolet og For my av det gode men har også funnet plass til E6 og Vinsjan på kaia. Helt siden 2013 hadde sønnen Daniel Viken vikariert for sin far Frode som hadde fått kreft og dermed er dette det eneste D.D.E.-albumet uten Frode på gitar, fra og med 2015 er Frode Viken tilbake i bandet mens Daniel fortsatte å være gitarist for Terje Tysland. Albumet er innspilt i Mosjøen Kulturhus og Støren Kulturhus, 8. april og 10. april 2014.
Tokat
Distriksbyer i byen Tokat
Tuscaroraene
Tuscaroraene er en irokesisk stamme med tradisjonelt hjemsted i det nordøstlige USA, fortrinnsvis i delstaten New York. Tuscaroraene var den sjette irokesiske indianerstammen som tilkom irokeserføderasjonen som ble dannet i 1142.
Tuscaroraene bodde nok i dette området opprinnelig, antagelig ved St. Lawrence-elven. Men så dro de sørover til det som nå er Nord-Carolina. Derfra vendte de fleste tilbake i 1722, etter tuscarorakrigen, og ble innlemmet i irokeserføderasjonen. De fikk et nytt hjemområde av oneidaene og cayugaene.
Det er i dag (2007) om lag 1000 tuscaroraer. Mange bor på indianerreservatet Six Nations Reserve i Ontario i Canada, andre på Tuscarora Indian Reservation i Niagara County i New York.
Atter andre bor i Nord-Carolina, men er ikke anerkjente som indianerstamme av de føderale myndigheter. Dette skyldes delvis uheldige administrative grep som fungerer diskriminerende, og iveren etter å rette opp er ikke så stor ettersom mange «utvannede» grupper indianerstammer har vært snare til å utnytte lovgivningen til blant annet å opprette kasinoer på sine områder.
Ringerike fengsel
Ringerike fengsel er et fengsel med høyt sikkerhetsnivå som ligger i Ringerike i Viken og er underlagt Kriminalomsorgens region sør. Ringerike fengsel har også en avdeling med særlig høyt sikkerhetsnivå. Disse plassene skal kun benyttes i tilfeller der det er nødvendig med særlig strenge sikkerhetstiltak. Fengselet har ordinær kapasitet på 160 plasser og 155 fast ansatte. Alle innsatte er menn. Fengselet ligger like sør for det lille tettstedet Tyristrand, som ligger ved riksvei 35 mellom Hønefoss og Hokksund, langs vestbredden av Nordfjorden (del av Tyrifjorden). Det totale arealet innenfor muren omfatter ca. 74 dekar.
Ringerike fengsel har varetekts- og langtidsinnsatte som primær målgruppe. Med landets høyeste sikkerhetsnivå skal fengselet også håndtere høyrisikoinnsatte på en betryggende måte. Fengselets er omkranset av en 7 meter høy og 1068 meter lang mur.
Planleggingen av et nytt fengsel på Ringerike pågikk i flere tiår, ettersom gamle Hønefoss hjelpefengsel var blitt både upraktisk og svært gammeldags. Fart i saken ble det imidlertid ikke før på 1990-tallet. Utredningsarbeidet startet først i 1992 og byggingen tok til 1. juli 1994. Utbygingen, som var kostnadsberegnet til 262 millioner kroner, sto ferdig til årsskiftet 1996/1997, og den første innsatte ble mottatt der den 17. februar 1997.
Caiçara (Paraíba)
Caiçara er en kommune i delstaten Paraíba i nordøstregionen av Brasil.
Morgan County (Georgia)
Morgan County er et fylke i den amerikanske delstaten Georgia. Ved folketellingen i 2010 hadde fylket 17 868 innbyggere.
Juniperus foetidissima
Juniperus foetidissima eller «Stinking Juniper» (latin: Juniperus foetidissima) er en art av bartrær som tilhører einerslekten Juniperus i sypressfamilien. Den vokser i fjellstrøk i sørvestre Asia og sørøstre Europa, nærmere bestemt i Albania, Makedonia, Hellas, Bulgaria, Krim, tyrkia, Libanon, nordlige Syria, Alborz-fjellet i Iran, i Kaukasus og i det sørvestre Turkmenistan.
Treet er kraftig, tettvokst, blir 6–25 meter høyt, og kan ha en diameter på 2,5 meter. kronen er rund eller irregulær formet. Nålene på unge skudd sitter i grupper av 3 og er inntil 10 mm lange, voksne nåler er grønne, skjellaktig tette og inntil 3 mm. Den er oftest særbu, med hann- og hunnblomster på separate individer.
Frøkonglene modner til blå-svarte med et hvitaktig vokslag, inntil 7–13 mm store, runde eller ovale. Hannkonglene inntil 3,5 mm store.
Elis Strömgren
Svante Elis Strömgren (født 31. mai 1870 i Helsingborg, død 5. april 1947) var en svensk-dansk astronom og professor. Han var far til Professor Bengt Strömgren.
Titteler
Strömgren ble doctor philosophiae og dosent i astronomi i Lund 1898, medarbeider i tidsskriften «Astronomische Nachrichten» 1901 og dosent ved Universitetet i Kiel 1904, ble kalt i 1907 til professor i astronomi ved Københavns Universitet og direktør for observatoriet der. Under og etter første verdenskrig utførte han en meget omfattende og viktig virksomhet som formedlere mellom astronomer i de ulike krigførende landene. Det vat i stor grad være hans fortjeneste, at internasjonalt samarbeid på området astronomi, i hvert fall delvis, kunne opprettholdes i løpet av denne tiden. Han ble styremedlem i 1917 og i 1921 leder av Astronomische Gesellschaft, forhandlet frem 1920-1922 offisiell forbindelse mellom det gamle astronomiske Sentralbyrået i Kiel og ved ententmaktenes nyopprettede i Brussel samt ledet fra 1922 delvis sistnevnte, under var en del av Den internasjonale astronomiske union og overførte etaten til København, samt også den opprettede filialen ved Kielkontoret.
Ali Mabrouk El Zaidi
Ali Mabrouk El Zaidi (født 13. januar 1978) er en libysk friidrettsutøver, som konkurrerer på maraton. Han representerte Libya under Sommer-OL 2008, der han ikke fullførte løpet sitt.
Elis Strömgren
Arbeid og forskning
Strömgrens vitenskapelige virksomhet omfattet flere ulike grener av astronomien, men var fremfor alt konsentrert til behandlingen av problemer innen den teoretiske astronominen og Himmelmekanikken. Han var tidlig opptatt av kometenes baner og disse himmellegemers opphav. Blant hans mange her til hørende arbeider kan nevnes Über Kometenbahnexcentricitäten (I, 1898, II, 1899), Analytische Störungsausdrücke für parabolische Bahnen (1905), Ein Satz über Kometenstörungen (1905) og Über den Ursprung der Kometen (1914). I disse arbeidene viste han nødvendigheten av å få et så korrekt begrep som var mulig om kometenes baner beregnet utfra planetenes tilhørende perturbasjonpåvirkning, ikke bare kometenes relativt korte synligehetsperiode, men også i lengre perioder før og etter denne perioden. Banenes form endres konstant på grunn av påvirkninger og det kan her bli snakk om en ikke kun kvantitativ, mer eller mindre betydelig variasjon i banen, men også en fundamental, kvalitativ omstrukturering av hele bevegelsens natur. Han påviste på denne måten at disse påvirkningene er nok til å forvandle en i utgangspunktet lukket (elliptisk) bane til en åpen, til en uendelig strekkende (hyperbolske) sådan, og eventuelt vice versa. Disse studiene førte til slutt til den viktige konklusjonen at alle hittil estimerte kometbaner opprinnelig hadde vært av elliptiske natur og at dermed alle hittil observerte kometer stammer i fra vårt solsystemet.
En annen stor del av Strömgrens arbeid var viet til teoretiske og beregningsorienterte studier av generelt og spesielt av trelegemeproblemet. Han tok opp og gjennomførte i dette området av forskningen systematiske tilnærminger, som allerede i 1890-årene, laget av hans forgjengere i København Thorwald Nicolai Thiele og hans disippel Carl Burrau. Under samspill med et stort antall medarbeidere utførte Strömgren ved å bruke numeriske integrasjonsmetoder en betydelig og svært omfattende innsats for å søke frem og å tydeliggjøre de ulike former for bevegelse, som kan oppstå når de tre kroppene bevege seg under påvirkning av gjensidig tiltrekning. I tillegg til en rekke spesialoppgaver ble gitt resultater i konsentrert form i Tre aartier celest mekanik paa Københavns observatorium (1923) og Unsere Kenntnisse über die Bewegungsformen im Dreikörperproblem (1925).
Strömgren utførte i tillegg en rekke observasjoner av kometer og banekartleggig av kometer, beregninger av vanlige forstyrrelser for asteroider og undersøkelser over bevegelsene innen stjernehoper, parallaksefastsetninger for stjerner med mer. Som en del av hans lederskap av Astronomical Selskab i København, organiserte han en omfattende virksomhet for observasjoner av variable stjerner.
CF Universidad de Costa Rica
Club de Fútbol Universidad de Costa Rica, også kjent som UCR, er en costaricansk fotballklubb som for tida spiller i Primera División. Den representerer det offentlige universitetet Universidad de Costa Rica. Klubben ble grunnlagt i 1933 og spiller hjemmekampene sine på Estadio Ecológico i Montes de Oca i utkanten av San José.
Hjemmedrakta består av trøyer med lyseblå og hvite vertikale striper, lyseblå bukser og lyseblå strømper. Bortedrakta er mørkeblå. Klubben blir også kalt Estudiantes, Universitarios, Académicos og La U.
UCR ble seriemester i 1943. Klubben rykka sist ned fra eliteserien i 2009, men rykka opp igjen fire år seinere.
Sun Jiazheng
Sun Jiazheng (født 1944 i Siyang i Jiangsu i Kina) er en kommunistisk politiker i Folkerepublikken Kina. Han er utdannet ved Nanjinguniversitetet.
Kapellet
Kapellet er fra 1913 i Vestre Toten kommune, Innlandet fylke.
Kirken har 40 plasser.
The Bargain
The Bargain er en amerikansk stumfilm fra 1914, regissert av Reginald Barker.
Handling
Jim Stokes er en kjeltring som endelig ønsker å bli lovlydig, og slå seg til ro sammen med sin nye brud. Men sheriffen ønsker fremdeles å ta fra Jim friheten hans.
Ballastvann
Ballastvann er sjøvann som fylles i tanker på et skip eller plattformer for å oppnå bedre flytestabilitet. For skip skjer dette der lasten bli losset når det ikke skal tas inn ny last samme stedet. Ballastvannet blir så pumpet ut når man skal laste skipet igjen.
Internasjonale regler krever at ballastvann byttes langt ute i havet, minst 150 nautiske mil fra land. Det skal også være minst 500 meter dypt vann.
Økologiske konsekvenser
Ordningen fører til at store mengder sjøvann blir forflyttet. Med vannet kan det følge organismer som ikke naturlig hører hjemme i økosystemet der vannet blir pumpet ut.
Et kjent eksempel er at små maneter av typen kammaneter fulgte skip fra Amerika til Svartehavet og Det kaspiske hav på 1980-tallet. De formerte seg eksplosivt og tok nesten knekken på den lokale fiskebestanden. Den konkurrerer om samme mat som fisken, i tillegg spiser den fiskens rogn og yngel.
Man antar også at spredningen av snøkrabbe til Barentshavet, der arten ble først observert i 1996, skyldes utslipp av ballastvann fra tankskip.
Sputum
Sputum eller ekspektorasjon er det slim som hostes opp fra lunger og bronkier, det vil si fra de nedre luftveiene.
Undersøkelse av sputum, en såkalt sputomprøve, kan oppvise forskjellige årsaker til infeksjoner eller sykdommer som kan være underliggende årsaker til hosten. Slik kan man fastslå for eksempel moraxella catarrhalis, mycobacterium tuberculosis, streptococcus pneumoniae og haemophilus influenzae
Sputum med blodopphostninger (hemoptyse) assosieres med vevsødeleggelser, som for eksempel ved TBC.
Sultanfjellene
Sultanfjellene (tyrkisk Sultan Dağları) er en kort fjellkjede vest i sentrale Anatolia i Tyrkia.
Klimaet er ganske fuktig med en årsnedbør på 450–1300 mm og en årlig gjennomsnittstemperatur på 14–26 °C. Fjellene er dekket av skoger som består av svartfuru, libanonseder, middelhavseiner, hassel og barlind. Det er også noen andre furu- og eikearter, blant annet Quercus vulcanica, som er endemisk for Tyrkia. Det er funnet 29 arter av krypdyr og amfibier og 34 arter av storsopper.
Antigoniddynastiet
Antigoniddynastiet var en slekt av hellenistiske konger som nedstammet fra Aleksander den stores hærfører og general Antigonos I Monofthalmos («den enøyde»).
Historie
Ved å etterfølge antipatridedynastiet i det meste av oldtidens Makedonia hersket Antigonos over det meste av Anatolia og nordlige Syria. Hans forsøk på ta kontroll over hele Aleksanders etterlatte verdensrike mislyktes da han led nederlag og døde i slaget ved Ipsos i år 301 f.Kr. Antigonos’ sønn Demetrios Poliorketes overlevde slaget og greide å ta kontroll over Makedonia noen få år senere, men tapte til slutten tronen og døde i fangenskap. Etter en periode preget av forvirring og uro var det Demetrios’ sønn Antigonos II Gonatas i stand til å etablere familiens kontroll over det gamle kongeriket Makedonia ved år 276 f.Kr., foruten også over de fleste greske bystatene.
Arv
Antigoniddynastiet var det ene av fire riker som ble dannet av Aleksanders etterfølgere, de andre var Selevkid-dynastiet, Ptolemeerdynastiet og Attaliddynastiet. Det siste skudd på dynastiet, Perseus av Makedonia, regjerte mellom 179-168 f.Kr., ble anerkjent som en forkjemper av gresk frihet overfor Romerriket. Han var uansett ikke i stand til å stå imot de avanserende romerske legionene og det greske nederlaget i slaget ved Pydna som signaliserte slutten på dynastiet og en æra.
Dynastiet
Medlemmen av Antigoniddynastiet var:
Den greske opprøreren mot Romerriket, og den siste kongen av Makedonia, Andriskos, hevdet å være en sønn av Perseus.
Lee Hoi-chang
Lee Hoi-chang (hangul:, hanja: , romanisering: Lee Hoi-chang, revidert romanisering: Yi Hwae-chang, , født 2. juni 1935 i Seoheung i Sør-Hwanghae) er en sørkoreansk konservativ politiker.
Bakgrunn og yrkeskarrière
Han ble født inn i en velstående, katolsk familie i Sør-Hwanghae i dagens Nord-Korea, men vokste opp i dagens Sør-Korea etter at faren, som var offentlig anklager, fikk en ny stilling. I likhet med faren studerte Lee rettsvitenskap ved Universitetet i Seoul, og ble dommer som 25-åring. I en alder av 46 år ble han landets yngste høyesterettsdommer noensinne. I 1988 ble han oppnevnt til å lede Sør-Koreas valgkommisjon, og i 1993 ledet han Riksrevisjonen under president Kim Young-sam.
Politisk arbeid
Den 17. desember 1993 kom han for fullt inn i politikken, da han ble utnevnt til statsminister under president Kim. Lee trakk seg imidlertid etter noen måneder den 22. april 1994, frustrert over mangelen på reell makt i den hovedsakelig seremonielle posisjonen som regjeringssjef. I 1996 var Lee valgkampleder for Nytt Korea-parti (tidligere Det demokratisk-liberale parti), hvor han også var partileder fra juli til november 1997. Partiet gikk i november 1997 inn i Det store nasjonalpartiet (i 2012 omdøpt til Ny verden). Fra 1996 var han medlem av Sør-Koreas nasjonalforsamling, valgt på partiets nasjonale valgliste i forholdstallsvalget.
Lee var partileder i Det store nasjonalpartiet 1998–2002 og presidentkandidat i 1997 og 2002, men tapte mot henholdsvis Kim Dae-jung og Roh Moo-hyun. I begge valgkampene kritiserte Lee spesielt solskinnspolitikken, og ønsket å kutte all bistand til nabolandet frem til det oppgav sitt atomprogram. Lee ønsket også en liberalistisk økonomisk politikk og et oppgjør med ulovlige streiker. Etter et suppleringsvalg i enmannskretsen Songpa-gu i Seoul i juni 1999 var Lee medlem av nasjonalforsamlingen frem til valget i 2000. Deretter var han valgt på den nasjonale valglisten i forholdstallsvalget frem til 2004.
Lee ønsket igjen å bli nominert til presidentkandidat for Det store nasjonalpartiet i 2007, men havnet bak både Park Geun-hye og vinneren Lee Myung-bak. Etter å ha blitt vraket, stiftet han Det frihetlige fremskrittspartiet, som han ble presidentkandidat for, og kom på tredjeplass bak Lee Myung-bak og Chung Dong-young i presidentvalget. Partiet Folket først, stiftet i 2005, gikk inn i Det frihetlige fremskrittspartiet i 2008, og parlamentsvalget samme år gav det nye partiet over 7 % av stemmene og 18 mandater i nasjonalforsamlingen. Han satt som partileder 2008–2011, og delte lederskapet med Sim Dae-pyung frem til 2009. Lee var medlem av nasjonalforsamlingen for Yesan og Hongseong 2008–2012.
I valget til nasjonalforsamlingen i 2012 ble Det frihetlige fremskrittspartiets mandater redusert til fem, og Lee meldte seg ut. Lee meldte seg inn i Ny verden samme år, og støttet Park Geun-hyes presidentkandidatur.
Monarch
Monarch ⅍ er en dansk kjede av veikroer som driver 15 restauranter langs Danmarks motorveier. Dessuten drives restauranter og catering i Aalborg Lufthavn og Aarhus Lufthavn. Sistnevntes tax free-shop drives også av Monarch. Virksomheten har hovedsete ved Københavns Lufthavn i Kastrup og beskjeftiger i alt ca. 300 ansatte.
Monarch ble etablert i 1991 av Carestel. I 2004 overtok Dansk Erhvervsudvikling 60 prosent av aksjene i selskapet, mens 40 prosent ble solgt til selskapets danske ledelse, Jan Laursen, Margit Mønsted og Steffen Larsen. I 2007 kjøpte Select Service Partner Monarch.
Murray County (Georgia)
Murray County er et fylke i den amerikanske delstaten Georgia. Ved folketellingen i 2010 hadde fylket 39 628 innbyggere.
Olaf Jullum
Olaf Edvard Iversen Jullum (født 19. november 1865 i Lånke, død 8. desember 1934 samme sted) var en norsk gårdbruker, forstmann og politiker. Han var Lånkes ordfører 1923–1928, valgt for Bondepartiet.
Han vokste opp på Østre Julan i Lånke som sønn av gårdbruker Iver Olsen Jullum og hustru Sara Pedersdatter Leren (Leira). Faren kom fra Vestre Julan og kjøpte Østre Julan av Johan Thomas Hornemann på Reppe i 1865. Farsslekten hadde «utpregede historiske og politiske interesser». Både faren og farfaren var innvalgt i herredsstyret i Nedre Stjørdal, som Lånke herred ble utskilt fra i 1902. Farbroren Ole Jullum var lærer, kjøpmann og stortingsmann for Kristiansund.
Olaf Jullum giftet seg i 1892 med Johanna Pedersdatter Dybvad. Deres eldste sønn, Iver O. Jullum, ble også gårdbruker og ordfører i Lånke. Etter at han ble enkemann i 1908, giftet han seg på nytt med lærerinne Pauline Grinde, så med Anne Ingstad.
Han gikk skogskolen på Steinkjer i 1883/1884 og ble benyttet som offentlig skjønnsmann i flere større skattesaker, som i Meråker i 1910 og i Sørli i 1913. Han overtok som gårdbruker på Østre Julan i 1892 og solgte gården til sin sønn i 1930. Han sørget for å bygge ny låve, fjøs, stall og stabbur, og utvide hovedbygningen på gården.
Han engasjerte seg for skyttersaken og satt som formann i Stjørdøla skytterlag i noen år. Han var valgmann for Nedre Stjørdal ved stortingsvalget i 1900, valgt som venstremann. Han var medlem av Lånke herredsstyre 1908–1913, 1917–1919 og 1923–1928; de første periodene valgt ved flertallsvalg uten partilister, 1923–1925 på en borgerlig fellesliste, og 1926–1928 på Bondepartiets liste. Han var revisor og senere formann i forstanderskapet i Stjørdalens Sparebank.
Han døde i 1934 etter lengre tids sykdom, og ble begravet fra Lånke kirke.
Liga Deportiva Alajuelense
Liga Deportiva Alajuelense, også kjent som La Liga eller Alajuelense, er en costaricansk fotballklubb fra Alajuela. Den ble grunnlagt 18. juni 1919 og spiller hjemmekampene sine på Estadio Alejandro Morera Soto. Den er sammen med Deportivo Saprissa en av de to største klubbene i Costa Rica, og er landets nest mest populære klubb etter Saprissa. Kampene de to imellom kalles «El Clásico». Alajuelense har vunnet en rekke trofeer i internasjonale turneringer. Klubben har spilt i eliteserien sammenhengende siden 1921.
Hjemmedraktene består av trøyer med røde og sorte vertikale striper, sorte bukser og røde strømper. Bortedraktene er hvite. Tilhengerne av klubben kalles «liguistas».
Mosterøy bedehus
I 1984 ble en vanntank i kjelleretasjen fjernet, og det ga plass til å innrede både kjøkken, gang og toaletter. Huset fikk nye vinduer i kjelleren sommeren 2009, og høsten 2010 er det planer om å pusse storsalen og andre etasje, som blant annet skal få nye vinduer. Ved oppussingen som en skal i gang med nå, er det et mål å få bygget et nytt inngangsparti slik at for eksempel rullestolbrukere enklere kan komme inn.
Mosterøy bedehus brukes som samfunnshus, det er søndagsskole der og Utstein 4H bruker det også innimellom.
Fransiskanertertiarene av den hellige Teresa av Jesusbarnet
Fransiskanertertiarene av den hellige Teresa av Jesusbarnet eller (Wade-Giles:)  Kiao-king-ti  er en kinesisk katolsk kvinneorden som ble opprettet i 1926 og regnes som en bispedømmeorden i Laohekou i provinsen Hubei. Den formelle status fikk den i desember 1933 av biskop Alfonso M. Ferroni O.F.M. av Laohekou, etter tilretteleggelse fra fransiskanerne Roberto Guerra (1891 – martyrdrept 1955) og Paolo Barbieri (1901–1965). De italienske  Fransiskanermisjonssøstrene av Egypt  ble gitt oppdraget å organisere deres åndelige formasjon i oppstartsfasen.
I 1940 hadde Fransiskanertertiarene 23 medlemmer i Det apostoliske vikariat Laohekou, i 1948 var de 40 medlemmer der. I det tilgrensende apostoliske prefekturet Xiangyang var de 40 søstre og syv noviser i 1940.
I 2006 hadde ordensfellesskapet fremdeles arbeide i området, blant annet med en kommunitet i Laohekou i et kloster gjenopprettet i slutten av 1970-årene.
Kristen Koalisjon Norge
Kristen Koalisjon Norge (KKN) er en norsk forening av ukjent størrelse.
Marskryssende asteroide
En Marskryssende asteroide eller Marskrysser er en asteroide som krysser omløpsbanen til planeten Mars. Omløpsbanen til Mars befinner seg fra 1.38 til 1.67 astronomiske enheter (AE) fra solen. Når Marskryssere befinner seg i deres aphelion er de utenfor Mars, liksom resten av asteroidebeltet. Når de beveger seg fra deres aphelion til deres perihelion, kommer de innenfor banen til Mars.
Kristen Koalisjon Norge
Per 2021 består foreningens styre av pastor Jan-Aage Torp og hans kone.
Marskryssende asteroide
Blant de asteroider som krysser Marsbanen finns mange Apollo-asteroider, Alinda-asteroider og Amor-asteroider.
Kristen Koalisjon Norge
Historie
KKN ble grunnlagt 21. april 1993 av Ludvig Karlsen, Emanuel Minos, Finn Jarle Sæle, Jan-Aage Torp og Arvid Tångberg, med Christian Coalition of America som forbilde. Hovedkontoret ble lagt til Lillestrøm med Torp som eksekutivsekretær. Formålet med KKN var å mobilisere kristne velgere i Norge til samfunnsengasjement og politisk innflytelse.
Christian Coalitions grunnlegger, TV-predikanten Pat Robertson, kom til Norge i september 1993 for å hjelpe KKN i arbeidet. KKN var særlig aktiv i 1993–99 med en rekke bokutgivelser og initiativ i «åndskampen».
I 2016 ble Kristen Koalisjon Norge relansert av sjefredaktør Finn Jarle Sæle i avisen Norge Idag, og pastor i Oslokirken Jan-Aage Torp med Torp som leder av sentralstyret.
KKN er blitt angrepet i media for å tilhøre «den kristne høyresiden (som) har en hang til konspirasjonsteorier». og for å «framstille det slik at den norske staten driver en form for planlagt forfølgelse av norske foreldre»
Jacques Lanzmann
Liv og virke
Hans jødiske familie gikk i dekning under den andre verdenskrig. Han gikk inn i den franske motstandsbevegelsen 16 år gammel sammen med sin bror og kjempet ved Auvergne. I løpet av sitt liv hadde han mange jobber. Tolv år jobbet som gårdsarbeider, i Paris arbeidet han som lastebilsjåfør samtidig som han forsøkte å skrive en roman. Deretter utvandret han til Chile og arbeidet som gruvearbeider. I mellomtiden sendte han romanen sin til Jean-Paul Sartre og Simone de Beauvoir. De utga den i 1954 under tittelen La glace est rompue («Isen er brutt»). Deretter har hans litterære karriere vært markert av hans aktivitet som litteraturkritiker for det franske magasinet Lettres françaises, opprettelsen av forlaget Les Editions Spéciales i samarbeid med Jean-Claude Lattes (senere kalt for JC Lattès) og ved opprettelsen av et annet utgivelsesselskap kalt Jacques Lanzmann et Seghers Editeurs. Han var journalist for det franske magasinet L'Express fra 1960 til 1962, og var deltagende i opprettelsen av mannfolkmagasinet Lui.
Året etter sin første bok, kom hans andre, Le Rat d'Amérique, en fiktiv gjenfortelling av sine opplevelser i Sør-Amerika. Han var også aktiv i filmproduksjon og skrev manus for filmene til Philippe Labro. Han skrev også mer enn 150 sanger, inkludert flere for den mannlige franske sangeren Jacques Dutronc og for den kvinnelige franske sangeren Régine. Hans fremste musikksjanger var chanson française. Da han var glad i å reise var han kronikør i fjernsynsprogrammet «Voyage» fra 1997 til sin død. Tilsvarende var han glad i fotturer og i 1983 gjorde han en vandring på 700 km i 24 dager gjennom ørkenen Negev i fotsporene til Moses for magasinet Geo.
På slutten av sitt liv, mens han var en bekreftet fritenker og ateist, løftet han fram jødisk historie med La tribu perdue («Den tapte stamme»), inkludert to bøker: N'oublie jamais qui nous sommes («Aldri glemme hvem vi er», 1999) og Imagine la terre promise («Tenk det lovede land», 2000), et folk som gjennom tre tusen års historie beholde sin tro på Gud og håp om Israel.
Privat liv
Han var meget tilknyttet sin hjemregion, Auvergne, og særlig til Mont-Mouchet i Haute-Loire. Han var gift fire ganger og fikk sju barn.
David Andersson
David Andersson (født 23. februar 1994 i Vänersnäs) er en svensk skøyteløper som representerer hjemlandet og SK Trollhättan.
Jacques Lanzmann
Privat liv
Han døde den 21. juni 2006, 79 år gammel, i Paris, byen som han hadde hyllet i sin sang «Il est cinq heures, Paris s'éveille». Han ble gravlagt den 26. juni i gravlunden Père-Lachaise.
David Andersson
Internasjonale mesterskap
Enkeltdistanse-VM på skøyter deltatt i ett VM ved en konkurranse.
EM på skøyter deltatt i ett EM.